AIŠKINAMASIS RAŠTAS

Dėl uždarosios akcinės bendrovės „Molėtų šiluma“ šilumos kainų dedamųjų pirmiesiems šilumos bazinių kainų dedamųjų galiojimo metams nustatymo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - nustatyti UAB „Molėtų šiluma“ (toliau – Bendrovė) šilumos kainų dedamąsias (be PVM) pirmiesiems šilumos bazinių kainų dedamųjų galiojimo metams.

2. Siūlomos teisinio reguliavimo nuostatos:

Valstybinė energetikos reguliavimo taryba (toliau – Taryba) 2021 m. liepos 2 d. nutarimu Nr. 03E-769 „Dėl UAB „Molėtų šiluma“ šilumos bazinės kainos dedamųjų nustatymo“ nustatė Bendrovei iki 2024 m. liepos 31 d. šilumos bazinės kainos dedamąsias. Pirmaisiais šilumos bazinių kainų galiojimo metais savivaldybės taryba ne vėliau kaip per 30 dienų nustato šilumos kainų dedamąsias, atsižvelgdama į Tarybos nustatytas šilumos bazines kainas. Savivaldybės tarybos nustatytos šilumos kainos dedamosios galioja ne ilgiau kaip 12 mėnesių nuo jų įsigaliojimo dienos.

1. Laukiami rezultatai:

Šiuo sprendimu Savivaldybės tarybos nustatytos šilumos kainos dedamosios pirmiesiems šilumos bazinių kainų dedamųjų galiojimo metams bus pateiktos VERT peržiūrai. Jeigu VERT neturės pastabų, vartotojams bus paskelbtos ir taikomos naujos kainos.

1. Lėšų poreikis ir jų šaltiniai:

Lėšų poreikio nėra.

4. Kiti sprendimui priimti reikalingi pagrindimai, skaičiavimai ar paaiškinimai.

Bendrovė pateikė šilumos kainos pastoviųjų dedamųjų kainų (ct/kWh) palyginimą:

|  |  |  |  |
| --- | --- | --- | --- |
|  | Bazinė kaina 2017 m. | Paskutinis perskaičiavimas 2020 m. (dabar galiojanti) | Bazinė kaina 2021 m. |
| Gamybos vienanarės kainos pastovioji dedamoji | 1,70 | 2,03 | 2,03 |
| Perdavimo vienanarės kainos pastovioji dedamoji | 0,74 | 1,04 | 0,88 |
| Mažmeninio aptarnavimo | 0,11 | 0,13 | 0,24 |
| Viso pastovioji dedamoji |  | 3,20 | 3,15 |
| Kintamoji dedamoji |  | 2,07 | 2,18 |
| Projekcinė kaina 2021 birželio mėn. (pagal 2021 m. balandžio mėn. kuro kainas) |  | **5,27** | **5,33** |
| Nepadengtos sąnaudos |  | 12 mėn. galiojimas buvo pasibaigęs (-0,21) | 0,07 |
| Kaina 2021 birželio mėn. (pagal 2021 m. balandžio mėn. kuro kainas su nepadengtomis sąnaudomis) |  | 5,27 | 5,40 |

Pagrindinės kainų padidėjimo priežastys: kuro kainų kilimas ir mažėjanti realizacija (nuo 2016 m. iki 2020 m. sumažėjo apie 20 proc.)